CELEX: 62013TN0423
Language: sk
Date: 2013-08-16 00:00:00
Title: Vec T-423/13: Žaloba podaná 16. augusta 2013 — Good Luck Shipping/Rada

9.11.2013   
            
            
               SK
            
            
               Úradný vestník Európskej únie
            
            
               C 325/35
            
         Žaloba podaná 16. augusta 2013 — Good Luck Shipping/Rada
   (Vec T-423/13)
   2013/C 325/59
   Jazyk konania: angličtina
   
      Účastníci konania
   
   
      Žalobkyňa: Good Luck Shipping LLC (Dubaj, Spojené arabské emiráty) (v zastúpení: F. Randolph, QC, M. Lester, barrister, a M. Taher, solicitor)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Rady 2013/270/SZBP zo 6. júna 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 156, s. 10), a vykonávacie nariadenie Rady (EÚ) č. 522/2013 zo 6. júna 2013, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 156, s. 3), v rozsahu, v akom sa týkajú žalobkyne, a
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod je založený na tvrdení, že Rada neuviedla primerané alebo dostatočné odôvodnenie.
            
         
               2.
            
            
               Druhý žalobný dôvod je založený na tvrdení, že Rada nesplnila kritériá na zaradenie do zoznamu a/alebo vychádzala zo zjavne nesprávneho posúdenia pri určení, že tieto kritériá boli splnené vo vzťahu k žalobkyni a/alebo zaradila žalobkyňu bez primeraného právneho základu na toto zaradenie.
            
         
               3.
            
            
               Tretí žalobný dôvod je založený na tvrdení, že Rada nedodržala právo žalobkyne na obhajobu a právo na účinnú súdnu ochranu.
            
         
               4.
            
            
               Štvrtý žalobný dôvod je založený na tvrdení, že Rada neopodstatnene a neprimerane porušila základné práva žalobkyne, vrátane práva na ochranu jej majetku, podnikania a dobrého mena.